Darʼo gubernatorligi
Darʼo gubernatorligi (arabcha: مُحافظة درعا / ALA-LC romanizatsiyasi: Muḥāfaẓat Dar‘ā) Suriyaning oʻn toʻrt gubernatorligidan (viloyatlaridan) biridir. U mamlakatning janubi-gʻarbiy qismida joylashgan boʻlib, 3730 km 2 maydonni egallaydi. Janubda Iordaniya, gʻarbda Qunaytira va Isroil, shimolda Rif Dimashq va sharqda As-Suvaydo gubernatorligi bilan chegaradosh. Gubernatorlik aholisi 998 000 kishini tashkil qiladi (2010-yilgi aholini roʻyxatga olish idorasi hisobi). Poytaxti — Darʼo shahri. Suriyadagi fuqarolar urushi davomida gubernatorlik ichida bir qancha toʻqnashuvlar yuzaga kelgan.